Αίτηση προδικαστικής αποφάσεως την οποία υπέβαλε το Amtsgericht Köln (Γερμανία) στις 22 Φεβρουαρίου 2019 – FZ κατά DER Touristik GmbH
(Υπόθεση C-153/19)
Γλώσσα διαδικασίας: η γερμανική
Αιτούν δικαστήριο
Amtsgericht Köln
Διάδικοι στην υπόθεση της κύριας δίκης
Ενάγων: FZ
Εναγόμενη: DER Touristik GmbH
Προδικαστικό ερώτημα
Μπορεί να θεωρηθεί ότι οι αξιώσεις περί μειώσεως της τιμής του ταξιδίου τις οποίες προβάλλει ένας ταξιδιώτης βάσει ταξιδιωτικής συμβάσεως κατά του ταξιδιωτικού πράκτορα λόγω του οφειλόμενου σε καθυστέρηση της πτήσεως ελαττώματος εμπίπτουν στην έννοια του δικαιώματος της περαιτέρω αποζημιώσεως του άρθρου 12 του κανονισμού (ΕΚ) 261/20041 και μπορεί η χορηγούμενη λόγω της καθυστερήσεως της πτήσεως αποζημίωση, κατ’ αναλογική εφαρμογή του άρθρου 7 του κανονισμού, να εκπίπτει από το ποσό της περαιτέρω αποζημιώσεως του άρθρου 12 του κανονισμού;
____________
1     Κανονισμός (ΕΚ) 261/2004 του Ευρωπαϊκού Κοινοβουλίου και του Συμβουλίου, της 11ης Φεβρουαρίου 2004, για τη θέσπιση κοινών κανόνων αποζημίωσης των επιβατών αεροπορικών μεταφορών και παροχής βοήθειας σε αυτούς σε περίπτωση άρνησης επιβίβασης και ματαίωσης ή μεγάλης καθυστέρησης της πτήσης και για την κατάργηση του κανονισμού (ΕΟΚ) 295/91 (EE 2004, L 46, σ. 1).